CELEX: C2006/060/19
Language: hu
Date: 2006-03-11 00:00:00
Title: A Bíróság ítélete (hatodik tanács)  2006. január 12.  a C-85/05. sz., az Európai Közösségek Bizottsága kontra Olasz Köztársaság ügyben (Tagállami kötelezettségszegés – 2000/60/EK irányelv – Közösségi vízvédelmi politika – Az irányelv előírt határidőn belüli átültetésének elmulasztása)

11.3.2006   
            
            
               HU
            
            
               Az Európai Unió Hivatalos Lapja
            
            
               C 60/10
            
         
      A BÍRÓSÁG ÍTÉLETE
   
   (hatodik tanács)
   2006. január 12.
   a C-85/05. sz., az Európai Közösségek Bizottsága kontra Olasz Köztársaság ügyben (1)
   
   (Tagállami kötelezettségszegés - 2000/60/EK irányelv - Közösségi vízvédelmi politika - Az irányelv előírt határidőn belüli átültetésének elmulasztása)
   (2006/C 60/19)
   Az eljárás nyelve: olasz
   A C-85/05. sz., az Európai Közösségek Bizottsága (meghatalmazott: S. Pardo Quintillán és D. Recchia) kontra Olasz Köztársaság (meghatalmazott: I. M. Braguglia, segítője F. Fiengo, avvocato dello Stato) ügyben, az EK 226. cikk alapján tagállami kötelezettségszegés megállapítása iránt benyújtott kereset tárgyában, a Bíróság (hatodik tanács), tagjai: J. Malenovský tanácselnök, U. Løhmus és A. Ó. Caoimh (előadó) bírák, főtanácsnok: P. Léger, hivatalvezető: R. Grass, 2006. január 12-én meghozta ítéletét, amelynek rendelkező része a következő:
   
               1)
            
            
               Mivel nem fogadta el az előírt határidőn belül azokat a törvényi, rendeleti és közigazgatási rendelkezéseket, amelyek szükségesek ahhoz, hogy megfeleljen a vízvédelmi politika területén a közösségi fellépés kereteinek meghatározásáról szóló, 2000. október 23-i 2000/60/EK európai parlamenti és tanácsi irányelvnek az Olasz Köztársaság nem teljesítette az irányelv alapján fennálló kötelezettségeit.
            
         
               2)
            
            
               A Bíróság az Olasz Köztársaságot kötelezi a költségek viselésére.
            
         
      (1)  HL C 93., 2005.4.16.